Diari Oficial de la Generalitat Valenciana


Sumari del DOGV 8333, del 06-07-2018 (2018/6391)

RESOLUCIÓ de 7 de juny de 2018, de la Conselleria d'Habitatge, Obres Públiques i Vertebració del Territori, relativa a la delegació en la secretària autonòmica de Model Econòmic i Finançament de les facultats de realització dels estudis i treballs necessaris per a analitzar l'actual situació jurídica i urbanística i la viabilitat econòmica del parc empresarial Valpark, situat en el municipi de Vallada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8333

Data del DOGV
:   06-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6391


Data del document
:   07-06-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 7 de juny de 2018, de la Conselleria d'Habitatge, Obres Públiques i Vertebració del Territori, relativa a la delegació en la secretària autonòmica de Model Econòmic i Finançament de les facultats de realització dels estudis i treballs necessaris per a analitzar l'actual situació jurídica i urbanística i la viabilitat econòmica del parc empresarial Valpark, situat en el municipi de Vallada. [2018/6391]  
L'article 19.1 de l'Estatut d'Autonomia de la Comunitat Valenciana preveu que «La Generalitat impulsarà un model de desenvolupament equitatiu, territorialment equilibrat i sostenible, basat en la incorporació de processos d'innovació, la plena integració en la societat de la informació, la formació permanent, la producció obertament sostenible i una ocupació estable i de qualitat en la qual es garantisca la seguretat i la salut en el treball».  
En desenvolupament d'aquesta previsió estatutària el Consell ha establit les bases i els elements orientadors per a la transformació del model econòmic de la Comunitat Valenciana, mitjançant l'aprovació el 15 d'abril de 2016 del denominat Document d'Elx. En aquest document, es van establir, mitjançant una anàlisi inicial de la situació de partida i la projecció futura a mitjà i llarg termini, deu línies estratègiques que es constituirien en factors clau del trànsit cap a un model econòmic basat en el coneixement, la innovació, l'obertura i connexió amb l'exterior; tot això des del principi de la sostenibilitat, tant ambiental, com productiva i social, en coherència amb els pactes per a l'acció de govern recollits en l'Acord del Botànic, en particular, en el seu eix 4, Nou model productiu.  
D'una banda, l'Estratègia Territorial de la Comunitat Valenciana, aprovada pel Decret 1/2011, de 13 de gener, del Consell, és l'instrument que estableix els objectius, les metes, els principis i les directrius per a l'ordenació del territori de la Comunitat Valenciana, la finalitat de la qual és la consecució d'un territori més competitiu econòmicament, més respectuós ambientalment i més integrador socialment.  
Un dels objectius generals assignats consisteix a convertir la Comunitat Valenciana en la principal plataforma logística del Mediterrani i, amb aqueixa finalitat, la Generalitat està desenvolupant una sèrie d'actuacions dirigides a potenciar plataformes logístiques i industrials qualificades que permeten l'establiment d'activitats productives de qualitat en el territori.  
Així mateix, l'optimització del sòl logístic de la Comunitat Valenciana es configura com un objectiu essencial per a reforçar la competitivitat de la Comunitat Valenciana, i resulta convenient desenvolupar grans espais per a usos industrials, logístics i de serveis en aquest territori per a poder aspirar a convertir-se en una gran plataforma logística i industrial qualificada de l'àrea mediterrània, garantint les demandes de les empreses que operen en els seus enclavaments i oferint alternatives d'implantació de noves activitats.  
Els articles 11 i 12 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, atribueixen a la Direcció General d'Obres Públiques, Transport i Mobilitat, a través del Servei de Planificació, la competència per a l'elaboració d'informes i propostes relatius a la planificació de la infraestructura logística i intermodal de la Comunitat Valenciana.  
De la mateixa manera, l'article 8.1 del mateix Reglament assigna, sota l'autoritat de la consellera, al secretari autonòmic les competències d?«actuacions pròpies en matèria de sòl, incloent-hi les referides a sòl industrial».  
En exercici d'aquestes competències aquesta conselleria està elaborant diversos instruments de planificació per a la implantació d'activitats logístiques i industrials qualificades a la Comunitat Valenciana, que permetran estudiar la viabilitat de les inversions, identificant emplaçaments i analitzant la seua viabilitat.  
El municipi de Vallada compta amb una superfície de prop d'1,3 MM de m² en el parc empresarial Valpark que potencialment podria satisfer part de les necessitats logístiques de la Generalitat Valenciana en aqueixa zona del territori de la Comunitat Valenciana.  
Per tot això, i atenent raons d'eficàcia, d'acord amb el que estableix l'article 9 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la secretària autonòmica de Model Econòmic i Finançament les facultats de realització dels estudis i treballs necessaris per a analitzar l'actual situació jurídica i urbanística i la viabilitat econòmica del parc empresarial Valpark (situat en el municipi de Vallada).  
  
  
Segon  
La present delegació de competències podrà ser revocada en qualsevol moment per l'òrgan delegant, de conformitat amb el que estableix l'article 63.5 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en la present resolució podran ser reclamades, en els termes i amb els requisits que estableix l'article 10 d'aquesta última norma.  
  
Tercer  
En tots aquells supòsits en què es faça ús de la delegació, s'haurà de fer constar expressament en la resolució o acte que s'adopte, i es consideraran dictades per l'òrgan delegatori. Les atribucions exercides per delegació no podran ser objecte de delegació en un altre òrgan.  
  
  
Quart  
La present delegació produirà efectes des del mateix dia que es publique en el Diari Oficial de la Generalitat Valenciana.  
  
València, 7 de juny de 2018.- El sotssecretari, p. d. (D 4/2018, de 26 de març, del president de la Generalitat, p. a. del secretari autonòmic): Francesc Signes Núñez.